
న్యూఢిల్లీ : పెద్ద నోట్ల ఉపసంహరణ తర్వాత దేశీయ రియల్టీ రంగంలో పరిస్థితులు ఒక్కసారిగా మారిపోయాయని తాజా నివేదిక స్పష్టం చేసింది. డిసెంబర్ త్రైమాసికంలో ఎనిమిది ప్రధాన నగరాల్లో (హైదరాబాద్, గుర్గావ్, నొయిడా, ముంబై, కోల్కతా, పుణె, బెంగళూరు, చెన్నై) ఇళ్ల అమ్మకాలు అంతకు ముందు మూడు నెలలతో పోల్చితే 31 శాతం క్షీణించడమేకాకుండా కొత్త ప్రాజెక్టులు 40 శాతం తగ్గినట్టు రీసెర్చ్, ఎనలిటిక్స సంస్థ ప్రాప్ ఈక్విటీ పే ర్కొంది. పెద్ద నోట్ల ఉపసంహరణ తర్వాత మార్కెట్లో అనిశ్చిత పరిస్థితి నెలకొందని, ఇదే ఇళ్ల అమ్మకాల తగ్గుదలకు దారితీసిందని సంస్థ నివేదిక తెలిపింది. ఈ ఎనిమిది నగరాల్లో అమ్మకం కాని ఇళ్ల సంఖ్య ఒక శాతం తగ్గి 4,59,067 నుంచి 4,53,592కు చేరినట్టు పేర్కొంది. ఒక విధంగా చెప్పాలంటే డిసెంబర్ త్రైమాసికంలో హౌజింగ్ డిమాండ్ కుప్పకూలిందని తెలిపింది. ఈ త్రైమాసికంలో ఇళ్ల అమ్మకాలు 31 శాతం తగ్గి 38,450 (అంతకు ముందు త్రైమాసికం) నుంచి 26,718కి చేరాయని పేర్కొంది. అదే విధంగా కొత్త ఇళ్ల సంఖ్య 27,696 నుంచి 16,636కు తగ్గిపోయింది.  పెద్ద నోట్ల రద్దు ప్రభావం ఏ విధంగా ఉం టుందోనన్న స్పష్టత వచ్చే వరకు కొత్త ప్రాజెక్టుల జోలికి పోవొద్దని డెవలపర్లు భావిస్తున్నట్టు సంస్థ పేర్కొంది. ఇళ్ల క్రయవిక్రయాలు బాగా మందగించినట్టు ప్రాప్ఈక్విటీ వ్యవస్థాపక సిఇఒ సమిర్ జాసు జా తెలిపారు. అమ్మకం కాని ఇళ్ల ధరలు స్థిరంగా ఉన్నాయని, కొనుగోలుదారులు తమ నిర్ణయాలను వాయిదా వేసుకుంటున్నాయని ఆయన చెప్పారు. అందుబాటు ధరల్లో గృహ నిర్మాణాలు చేపట్టే సంస్థలకు పరిశ్రమ హోదా కల్పించడం వల్ల ఈ విభాగంపై సానుకూలతకు ఆస్కారం ఉందన్నారు. అంతేకాకుండా అందరికీ ఇళ్లను కల్పించాలన్న లక్ష్యంతో ఉన్న ప్రభుత్వం ప్రధాన మంత్రి ఆవాస్ యోజన కింద అదనంగా రెండు వడ్డీ రాయితీ పథకాలను అందుబాటులోకి తీసుకురావడం కూడా కొంత ప్రభావం చూపవచ్చని చెప్పారు.

newdhilly : pedda notla upasamharana tarvaata desheeya realty rangamlo paristhitulu okkasariga maaripoyaayani taja nivedika spashtam chesindi. dissember traimaasikamlo enimidi pradhaana nagaraallo (hyderabad, gurgav, noida, mumbai, kolkata, pune, bengaluru, chennai) illa ammakaalu antaku mundu moodu nelalatho polchithe 31 saatam ksheeninchadamekakunda kotta praajektulu 40 saatam tagginattu reserch, enalitics samstha prap eekvity pee rkondi. pedda notla upasamharana tarvaata marketlo anischita paristhiti nelakondani, ide illa ammakala taggudalaku daariteesindani samstha nivedika telipindi. ee enimidi nagaraallo ammakam kaani illa sankhya oka saatam taggi 4,59,067 nunchi 4,53,592ku cherinattu perkondi. oka vidhamgaa cheppalante dissember traimaasikamlo housing demand kuppakuulindani telipindi. ee  traimaasikamlo illa ammakaalu 31 saatam taggi 38,450 (antaku mundu traimaasikam) nunchi 26,718ki cherayani perkondi. adhe vidhamgaa kotta illa sankhya 27,696 nunchi 16,636ku taggipoyindi.  pedda notla raddu prabhaavam e vidhamgaa um tundonanna spashtata vache varaku kotta praajektula joliki povoddani devalaparlu bhaavistunnattu samstha perkondi. illa krayavikrayaalu baga mandaginchinattu propeekvity vyavasthaapaka cie samir jaasu jaa telipaaru. ammakam kaani illa dharalu sthiramgaa unnaayani, konugoludaarulu tama nirnayaalanu vaayidaa vesukuntunnayani aayana cheppaaru. andubaatu dharallo gruha nirmaanaalu chepatte samsthalaku parisrama hoda kalpinchadam valla ee vibhaagampai saanukuulataku askaram undannaaru. antekakunda andarikee illanu kalpinchaalanna lakshyamto unna prabhutvam pradhaana mantri aavas yojana kinda adanamgaa rendu vaddi raayitii pathakaalanu andubaatuloki teesukuraavadam kuudaa kontha prabhaavam chuupavachani cheppaaru.